
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam sniegt precīzāku skaidrojumu anotācijā par Publiskas personas mantas atsavināšanas likumā (Atsavināšanas likums) noteiktās kārtības neievērošanu attiecībā uz neveikto atzīmi par pirmtiesību izmantošanu uz diviem dzīvokļa īpašumiem, norādot kā tas ietekmē / neietekmē tiesību akta projekta virzību šajā daļā.

Saskaņā ar Atsavināšanas likuma normām zvērināts notārs izrakstu no notariālā akta grāmatas par mantojuma lietas izbeigšanu nosūta akciju sabiedrībai “Valsts nekustamie īpašumi” (VNĪ), kas šo informāciju četru dienu laikā publicē savā mājaslapā (Atsavināšanas likuma 5.panta astotā daļa). Gadījumā, ja nekustamais īpašums nepieciešams pašvaldības funkciju veikšanai un pašvaldība par to informējusi Vides aizsardzības un reģionālās attīstības ministriju (VARAM), atzīmi izdara VARAM (Atsavināšanas likuma 5.panta devītā daļa). Ministru kabineta rīkojumu projektu izskatīšanai virza tā ministrija, kura minēto atzīmi izdarījusi pirmā (Atsavināšanas likuma 5.panta desmitā daļa).

No anotācijas skaidrojuma izriet, ka informācija par dzīvokļu īpašumiem Mazā Lubānas ielā 16 D-5 (akts taisīts 2021.gada 9.jūnijā) un Zentenes ielā 18-41 (akts taisīts 2023.gada 27.jūnijā) VNĪ tīmekļvietnē nav bijusi publicēta. Vienlaikus norādīts, ka atzīmi par pirmtiesību izmantošanu nav izdarījusi arī neviena no ministrijām, tāpēc nekustamais īpašums nav nepieciešams valsts funkciju īstenošanai.

Tieslietu ministrijas ieskatā minētais skaidrojums, no vienas puses, pasaka, ka informācija nav bijusi publicēta, no otras puses, pasaka, ka ir bijusi publicēta. Turklāt, viena nekustamā īpašuma akts par mantojuma lietas izbeigšanu taisīts jau 2021.gada 9.jūnijā.
 
Piedāvātā redakcija
-
	Māris Gerlovess (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam pievienot norādītajiem (pēc adresēm) dzīvokļa īpašumiem iztrūkstošos dokumentus:
1) Druvienas iela 36-43. 2023.gada 8.septembra aktu par mantojuma lietas izbeigšanu.
2) Sergeja Eizenšteina iela 77-96. Zvērināta tiesu izpildītāja (ZTI) paziņojumu par nekustamā īpašuma noteikto tirgus vērtību;
3) Prūšu iela 17A-73. 2023.gada 27.oktobra aktu par mantojuma lietas izbeigšanu;
4) Prūšu iela 17A-105. 2023.gada 27.oktobra aktu par mantojuma lietas izbeigšanu (paskaidrojošos dokumentos paredzētajā vietā kļūdaini ievietota NĪVKIS izdruka);
5) Purva ielā 29-36. Iztrūkst otrā lapa 2023.gada 19.oktobra aktam par mantojuma izbeigšanu;
6) Ūnijas iela 64-80. Zemesgrāmatas apliecību (paskaidrojošos dokumentos paredzētajā vietā kļūdaini ievietots ZTI paziņojums).

Saskaņā ar Ministru kabineta 2021.gada 7.septembra noteikumu Nr.606 “Ministru kabineta kārtības rullis” 33.punktu katram TAP portālā izveido tiesību akta lietu un tajā iekļauj katram projekta veidam un obligāti sagatavojamās informācijas komplektam atbilstošu informāciju, tajā skaitā arī dokumentus un informāciju, kas apliecina projektā regulējamo tiesisko attiecību likumību.
 
Piedāvātā redakcija
-
	Māris Gerlovess (TM)

	3.
	Rīkojuma projekts
 Pielikuma saturu skatīt dokumentā
	Priekšlikums
Lūdzam precizēt informāciju rīkojuma projektā un anotācijā saskaņā ar zvērinātas notāres papildinājumu par mantojamās mantas sastāvu, kur pie bezmantinieka mantas pievienots 4059/51802 domājamās daļas no zemes vienības – Mazā Lubānas iela 16D, Rīgā, kadastra numurs 0100 047 2034.
 
Piedāvātā redakcija
	Māris Gerlovess (TM)



